Alegzandra/wili-2018-roplus huggingface dataset:
Tinghøj Batteri blev opført i 1887-88 som et batteri i Nordfronten af Københavns Befæstning. Anlægget var næsten magen til Vangede Batteri og var det ene ud af de 4 betonbefæstningselementer Gladsaxe Fort, Bagsværd Fort, Buddinge Batteri, Tinghøj Batteri samt en minimal del af Befæstningskanalen som forbinder Furesø med Lyngby Sø.

Det romerske Gallien bestod af hovedparten af det nuværende Belgien, af Schweiz og af Frankrig – dog undtaget Middelhavsområdet og Rhônedalen, som var samlet i provinsen Gallia narbonensis, der tilhørte det romerske Italien. Det gallo-romerske område var opdelt i tre provinser: Belgia, Aquitania og Lugdunensis (Lyon), som igen var inddelt i mindre områder, og det var en fast del af det romerske rige fra Julius Cæsars erobring i 51 f.Kr. og indtil det 4. århundrede e.Kr., visse steder til det 5. århundrede, dvs. indtil sammenbruddet af det vestromerske rige under pres fra folkevandringerne. Hovedstaden i det romerske Gallien var Lyon, som dengang hed Lugdunum.

Næsten 500.000 Purple Heart-medaljer blev fremstillet i forventning om de sårede som følge af invasionen af ​​Japan. Til dags dato har alle amerikanske militære tab i 60 år efter afslutningen af 2. verdenskrig, herunder Korea- og Vietnamkrigene, ikke oversteget dette tal. I 2003 var der stadig 120.000 af disse Purple Heart-medaljer på lager. Der er så mange i overskud, at kampenheder i Irak og Afghanistan er i stand medbringe Purple Heart-medajler til fronten for øjeblikkelig at give udmærkelsen til soldater såret i felten.

Den varme, som strømmer ind i et system, er lig med forøgelsen af systemets indre energimængde minus det arbejde, som udføres af systemet. Med andre ord: energi kan omdannes fra én form til en anden, men den kan ikke skabes eller ødelægges. Eller sagt i jævne ord:

Overfor den manglende kontinuitet og mulighed for kontrol af disse selskaber anvendte man et yderligere koncept: familien. Således gjaldt brødre, også uden kontrakt, som et selskab (fraterna societas)., og dermed hæftede de for hinanden.

Burdisso vandt med Boca Juniors to argentinske mesterskaber, tre Copa Libertadores-titler og to gange Intercontinental Cup. Med Inter blev han hele fire gange italiensk mester, to gange Coppa Italia-vinder og fire gange Supercoppa Italia-vinder.

Bark ligger omkring 7 km vest for Bad Segeberg ved Bundesstraße B 206 mod Bad Bramstedt ved udkanten af Segeberger Forsts. I kommunen ligger ud over Bark, landsbyerne Schafhaus og Bockhorn, der begge ligger ved Bundesstraße 206.

For at få en så let og billig løsning som muligt bruger mange UltraLightere upcycling og/eller hjemmelavet udstyr. I dag er det muligt, i specialbutikker for letvægtsvandring, at finde det meste udstyr, som så eventuelt kan modificeres til egen brug, alt efter ønske. Nogle enkelte mindre firmaer (kaldet cottage industry) specialdesigner også udstyr til individuelle behov.

Lombokstrædet er en af hovedpassagerne for havstrømmen den Indonesiske gennemstrømning som udveksler vand mellem det Indiske Ocean og Stillehavet.
Transkaukasien er sydskråningene af hovedbjergkæden, det Armenske plateau og lavlandene mellem disse to områder. Landene i denne region, Aserbajdsjan, Georgien og Armenien blev uafhængige efter Sovjetunionens fald i begyndelsen af 1990'erne.

Invasionen havde ikke til hensigt at erobre hele øen, men kun den sydligste tredjedel af den, som angivet ved den stiplede linje på kortet, "generelle grænse i det nordlige forryk" (engelsk: general limit of northern advance). Det sydlige Kyūshū skulle fungere som et samlingssted og som en værdifuld luftbase for Operation Coronet.

The Simpsons bruger en flydende tidslinje, hvor personerne ikke ældes fysisk, og som sådan antages showet generelt som værende fastsat i indeværende år. Men i flere episoder har begivenhederne i Homers liv været knyttet til bestemte perioder. "Mother Simpson" (sæson syv, 1995) skildrer Homers mor, Mona, som en radikal, der gik under jorden i midten af 1960'erne efter et sammenstød med politiet "The Way We Was" (sæson to, 1991) skildrer en Homer, forelsket i Marge Bouvier som senior på Springfield High School i 1970'erne og "I Married Marge"(sæson tre, 1991) antyder, at Marge blev gravid med Bart i 1980. Men episoden "That 90's Show" (sæson 19, 2008) modsiger store dele af denne baggrundshistorie, da den skildrer Homer og Marge som et barnløst par i begyndelsen af 1990'erne.

Dodia: Kvinde, i live. En af Lillepils Ulvehunderyttere. Hun rejste senere med ham til Den Stedsegrønne Skov. Kort efter mødte elverne den psykopatiske Flyver Dørvogteren, Dodia genkendte ham og blev gravid med hans barn – kun for at slå ham ihjel kort efter. Derefter opfostrede hun sin søn, No-Name, i hemmelighed i frygt for at Dørvogterens ånd ville besætte drengen.

Udviklingen af uldindustrien blev imidlertid bremset af handels- og skatteinteresser. På den ene side importerede købmændene det fineste uld fra Flandern for at kunne eksportere det til Mellemøsten. Trods det blev meget af det i Venedig, hvilket skadede den lokale industri. Selv om uldvarerne fra Toscana endnu ikke havde nået deres kvalitetsmæssige højdepunkt, stod de allerede i 1200-tallet på listen over varer belagt med høj told, som flød ind i statskassen, og indtægterne blev ikke mindre, da det senere blev den bedste klæde overhovedet. Finansministeriet og købmændene havde således hverken interesse i en indenlandsk industri eller den nødvendige viden – og hvis man havde, blev man udkonkurreret.

Før hovedinvasionen skulle øerne Tanegashima, Yakushima og Koshikijimaøerne indtages, begyndende på dag X-5. Invasionen af ​​Okinawa havde demonstreret nytten af ​​at sikre ankerpladser lige i nærheden til skibe, der ikke var behov for ved landgangsstrandene og til skibe, beskadiget af luftangreb.

Han var søn af maskinmester i DFDS Vilhelm Jørgensen (død 1929) og hustru Marie Jørgensen (død 1940), indtrådte i A/S Det Østasiatiske Kompagni 1908, var ansat ved kompagniets oversøiske filialer 1917-46 og var direktør for Dansk Sojakagefabrik A/S fra 1947 til 1957.
Under 1. verdenskrig, på et tidspunkt, hvor russiske tropper var på tilbagetrækning og tyske tropper på fremmarch, besluttede en "Redningskomite" bestående af medlemmer fra den nationale estiske landdag (estisk: Maapäev), at erklære Estland for selvstændigt den 24. februar 1918. De tyske tropper nægtede imidlertid at anerkende den estiske selvstændighed. Efter den tyske revolution, mellem den 11. og 14. november 1918 overdrog tyske repræsentanter formelt den politiske magt i Estland til en national regering. Snart fulgte den russisk-bolsjevikiske invasion og den estiske selvstændighedskrig. Den 2. februar 1920, underskrev repræsentanter for Republikken Estland og det bolsjevik-styrede Rusland fredsaftalen i Tartu, hvorved Estland blev anerkendt som en selvstændig stat uden forpligtelser over for Rusland og med en anerkendt grænse imod Rusland. Republikken Estland opnåede international anerkendelse og blev medlem af Folkeforbundet i 1921.

I 18. århundrede oplevede de en renæssance selv i etablerede kredse i forbindelse med den pietistiske bevægelse; i dag findes den i adskillige vækkelsesbevægelser.[kilde mangler]

Niels Due Jensen (født 8. marts 1943) er en dansk erhvervsleder. Han har været koncernchef for Grundfos fra 1977 indtil 2003. I perioden 2003-2011 var han formand for bestyrelsen i Grundfos Holding AG og Grundfos Management A/S samt næstformand i Poul Due Jensens Fond. Siden 2011 har han været formand for Poul Due Jensens Fond, som er hovedejeren af Grundfos-koncernen.

Før 2005 kunne man få imellem 12 og 36 måneder (afhængig af arbejdsskader, alder og arbejdshistorie) af fuld dagpenge (60 til 67% af den tidligere nettoløn) efterfulgt af Arbeitslosenhilfe (arbejdsløshedbistand), der beløber sig til 53-57 % af den sidste nettoløn). Siden 2008 er berettigelsen til fuld dagpenge (omdøbt Arbeitslosengeld i 2005 og almindeligt kendt som Arbeitslosengeld I på hverdagstysk i kontrast til de lavere ydelser diskuteret nedenfor) blevet begrænset til 12 måneder i almindelighed, 15 måneder for dem over alderen 50 eller ældre, 18 måneder for de 55 eller ældre, og 24 måneder for dem, 58 eller ældre. Dette er nu efterfulgt af den normalt meget lavere Arbeitslosengeld II (Hartz IV), hvis ansøgeren opfylder kravene.

Han boede nogle år i Moskva. Tilbage i Polen læste han engelsk og klassisk filologi. Han debuterede i 1923. Han opholdt sig i Szczecin i 1948, derefter i Warszawa. Gałczyński var med i digtergruppen Kwadryga.

Desuden blev det stadig mere tydeligt, at valutapolitik var en vigtig faktor i den økonomiske politik. For at udvide pengemængden, som betød lavere renter, og dermed fik omsætningen til at vokse, forsøgte man at forøge brugen af penge, som ikke krævede ædelmetal. Det lod til at være nøglen til kappestriden mellem de nationale økonomier. Alligevel sluttede John Laws forsøg fra 1716 på at skabe en papirøkonomi i en katastrofe, som han kun undslap med livet i behold ved at flygte ud af Frankrig. Hans sidste år tilbragte han i Venedig, hvor han døde i 1729.
En ny ressource i forhold til Age of Empires er gudernes gunst (favor). Den skal bruges til at frembringe mytiske væsener som kolosser, kentaurer, minotaurer, hydraer, iskæmper, einherjer, mumier, sfinkser osv.

Valutaen i denne union er CFA Franc Central &ndash CFAF, valutakode XAF. Denne er forskellig fra CFA Franc West, som bruges i Den vestafrikanske monetære union. Valutaen er låst mod euroen, 1 Euro = 655,957 CFA Franc Central.

Vindinge Sogn er et sogn i Roskilde Domprovsti (Roskilde Stift). Sognet ligger i Roskilde Kommune; indtil Kommunalreformen i 1970 lå det i Tune Herred (Roskilde Amt). I Vindinge Sogn ligger Vindinge Kirke.

Pijper var i starten inspireret af fransk musik, primært Claude Debussy, indtil han fandt sit eget tonessprog i from af en "Pijper Skala", en heltone skala bestående af tre og fire tone motiver, uden at vide at skalaen var af gammel Russisk oprindelse.

Spillet blev utroligt dårligt modtaget af anmeldere og "gamere". Den største del af kritikken lød på et dårlig og problematiske kamera system, dårlig styring, hvilket gjorde at spilleren måtte gætte sig til hvor han/hun ville lande efter at have hoppet ned fra et objekt. Mange kritikere sagde: "Enten var Traveller's Tales dovne da de lavede spillet, ellers var det bare ikke det bedste spil de har lavet". 3D spil var populære på det tidspunkt, med spil som Super Mario 64 og Crash Bandicoot i 1996 (hvilket i følge kritikere, er en af de bedste spil det år), og Croc: The Legend of the Gobbos det tidligere år. Rascal blev set som et spil der forsøgte at hoppe med på vognen, men fejlede i at opnå det forventede niveau. Spillet blev dog rost for dets grafik.

1988: Nicolai Kragh Petersen, Professionshøjskoledirektør på Professionshøjskolen Metropol, cand.polit. Tildelt Ridderkorset af Dannebrogordenen.

I dag, er gruppen af Decepticoner — Blackout, Scorponok, Frenzy, Barricade, Starscream, Brawl og Bonecrusher — landet på Jorden og antager forklædninger som Jordens køretøjer (undtagen Scorponok, som gemmer sig inden i Blackout). Blackout og Scorponok angriber den amerikanske SOCCENT operations base i Qatar og forsøger at hacke sig ind i det amerikanske militærs netværk for at finde koordinaterne til Megatron og Urgnisten. Deres mission bliver forpurret da basens stab skærer netværkets kabel forbindelse. Mens Blackout ødelægger resten af basen, jager Scorponok en lille gruppe af overlevende, som føres af kaptajn Wiliam Lennox og sergent Robert Epps, som har fotografisk bevis for robotterne eksistens, men Scorponok bliver til sidst drevet tilbage og efter at hans hale bliver skadet gemmer han sig i sandet. Under denne kamp, opdager militæret at det eneste effektive våben mod Transformernes armering er meget varme sabot missiler.
Executive producer Al Jean bemærker, at i The Simpsons-skriverværelset "elsker alle at skrive for Homer " og mange af hans eventyr er baseret på erfaringer fra forfatterne. I de tidlige sæsoner af showet var hovedfokus på Bart. Men omkring den fjerde sæson kom Homer mere i fokus. Ifølge Matt Groening var det fordi: "Med Homer er der bare en bredere vifte af vittigheder, der kan laves. Og der er meget mere drastiske konsekvenser af Homers dumhed. Der er med Bart kun så langt du kan gå med en ungdomskriminel. Vi ønskede at få Bart til at gøre alt op til det punkt, hvor han blev stillet for retten som en voksen. Men Homer er en voksen, og hans dumskalle-manerer er sjovere. [...] Homer kaster sig hovedkulds ud i hver enkelt impulsive tanke, der opstår hos ham."

I midten af 1900-tallet var der en del handel og produktion i gaden. I nr. 29 lå for eksempel Lyngbyvang Vaskeri, i nr. 4 Københavns Maskinauktioner og Normex. I nr. 26 var der Aladin Tæppe Service og tæppereparation ved Martin Madsen. Kjoleatelier Madam lå i nr. 30, ved G. Jensen. Anita Pontoppidan havde en trikotagefabrik i nr. 46 og Johannes Christensen på anden sal i nr. 40 var forhenværende formand for Københavns Amatør Bokse-Union.

Behovene for specifikke tilpasninger af omgivelser og tilbud varierer meget inden for gruppen af døvblindfødte. De afhænger af flere forskellige forhold:

Mauritiustårnfalken har korte vinger og en bred hale. Begge dele er lidt ukarakteristiske for en falk, men gør det nemmere for arten at manøvrere i de skovområder, som er dens levested.

Energi kan ikke opstå eller forsvinde af sig selv, men vil alene være et resultat af et tilført eller afgivet arbejde. Hvis man betragter et afgrænset system, så vil den samlede energi i dette system være bevaret.

Rebecca Elizabeth Sauerbrunn (født 6. juni 1985) er en amerikansk fodboldspiller, olympisk guldmedaljevinder og guldmedaljevinder ved VM i fodbold for kvinder. Hun spiller også for FC Kansas City i National Women's Soccer League, der er den bedste række i kvindernes fodbold i USA. Hun spillede for første gang med landsholdet ved Four Nations Tournament 2008 i en kamp mod Canada den 16. januar. Hun har siden spillet over 130 landskampe for USA og er en af anførerne.

I de senere år har der i studiet af millenarisme været dominerende tolkningsmodeller. Den ene har politisk fokus, og den har fokus på undertrykte grupper, og deres måde at udtrykke politisk utilfredshed. Hvis de mangler de nødvendige ressourcer til at etablere en egentlig politisk bevægelse, vil deres utilfredshed i stedet komme til udtryk gennem religiøsitet. I visse skoler, baseret på denne model, beskrives millenarisme som før-moderne forløbere for de politiske bevægelser, der kendetegner det moderne samfund; dvs. de er udtryk for rationelle reaktioner på uønskede situationer.

Ved Périgueux har man beskyttet en luxusvilla i en glas-og-stål-konstruktion, der er et fornemt eksempel på arkæologisk museumsbyggeri. Det drejer sig om det såkaldte Domus Vesunnae, der er opbygget rundt om en atriumhave med kolonnader langs bygningerne og prydet med dristige fresker, (se det eksterne link).
Filosofien bygger på minimalisme, som opstået i diverse traditionelle nomadekulturer og Østasiatiske Zenkulturer, med ”mindre er mere” (Less Is More). At mindre materiel giver større fysisk og mentalt overskud til at begå sig og samtidig have overskud til at værdsætte [at være til stede] og værne bæredygtigt om den omkringliggende natur. Der gås ud fra at hjernen er det bedste udstyr og UL'eren kompenserer derfor med viden og egenskaber i overlevelse og Bushcraft, frem for at kompensere ved at medbringe mere og kraftigere såkaldt ”sikkerhedsudstyr” og unødvendig luksus. Viden og personlige evner omkring sikkerhed i naturen kommer derfor i første række, før udstyr, inden det er muligt at UL vandre sikkert og forsvarligt.

Det Danske Missionsselskab (forkortet DMS) var et missionsselskab stiftet den 17. juni 1821 af Lyngby-præsten Bone Falch Rønne (1764-1833). Selskabets motto var: Frygt ikke! Tro ikkun! (stammer fra Bibelen fra enten Luk 8,50a eller Mark 5,36). Selskabet blev pr. 1. januar 2000 slået sammen med Dansk Santalmission og hedder nu Danmission.

Handelen var i første omfang slet ikke i stand til at opsuge så store kapitalmængder, hvilket fik talrige adelige, men også nyrige af folket "Populari grassi", til at købe jord på fastlandet – trods massiv modstand fra de berørte byer. Modsætningerne mellem de to grupper af adelige og nyrige løste sig efterhånden ved, at de to grupper smeltede sammen til en ny stand – Magni – de store. De deltes om den politiske magt og fortjenesterne ved fjernhandelen. Desuden lukkede det for, at nye opstigere kunne opnå den ønskede livsstil. Hertil kom at staten fra 1226 fastsatte jordpriserne, og det foregik således, at de faldt hurtigere, jo mere køber og sælger var i familie. Dogen måtte ikke opkøbe jord udenfor det venetianske magtområde. I 1297 blev det også præcist fastlagt, hvem der tilhørte adelen (Serrata).

I 2007 besluttede Kronborg sig for at indstille sin professionelle fodboldkarriere, og begyndte at spille i den lokale klub Hedensted IF i Jyllandsserien. I Hedensted IF debuterede han i 2-0 sejren over Kolding Boldklub den 21. april 2007, hvor Kronborg blev valgt som "Kampens spiller" af sine nye holdkammerater. Kronborg scorede sit første mål for Hedensted i kampen mod Tjørring IF d. 17. maj. Målet blev sat ind direkte på frispark til udligning til 1-1, hvilket blev kampens resultat. Han nåede dog kun at spille 10 kampe for Hedensted IF, inden HB Køge meldte sig på banen. Her fandt Kronborg igen glæden ved at spille fodbold, og han havde stor andel i HB Køges oprykning til landets bedste række i 2009.

De overraskede og overvældede vagter foretog mange hektiske telefonopkald til deres overordnede, men ingen af de østtyske autoriteter ville tage ansvar for at beordre anvendelsen af dødelig magt. Resultatet blev, at de få soldater ingen mulighed havde for at tilbagevise den store folkemængde af østtyske borgere. Til slut gav vagterne efter for den voksende folkemængde.
Fysisk var Japan et frygtindgydende mål med kun nogle få strande, der var egnet til invasion. Kun Kyūshū (den sydligste ø i Japan) og strandene ved Kantōsletten (både sydvest og sydøst for Tokyo), var passende invasionszoner. De Allierede besluttede at iværksætte en totrinsinvasion. Operation Olympic ville angribe det sydlige Kyūshū, hvorfra luftbaser skulle etableres, hvilket ville give dækning for Operation Coronet, angrebet i Tokyobugten.

Millenarisme omfatter også forholdet mellem religion og politik; det er hele denne verdens struktur, herunder de også sociale og politiske rammer, der står overfor en total forandring. Men forskellige grupper kan udvise forskellige former for reaktionsmønstre på den udfordring forestillingerne om en snarlig undergang medfører, de kan fx trække sig tilbage fra den almindelige verden, fx ved at opbygge et parallelt samfund, hvor tilhængerne afsondret kan afvente en udefrakommende indgriben. Andre grupper kan iværksætte en aktiv bekæmpelse af den, endda med voldelige midler – og i nogle tilfælde med revolutionær karaktér. Det er i flere tilfælde blevet hævdet, at det har været millenaristiske forestillinger, som har ligget til grund for voldshandlinger, herunder terrorisme og masseselvmord; disse forestillinger skulle have ført til at tilhængerne kunne se bort fra konventionelle regler for opførsel og jura. I de tilfælde kan det være idéen om udefrakommende hjælp og forudbestemt sejr, der muliggør handlingerne.[kilde mangler]

Things to come (1936) af H.G. Wells (1866 – 1946) – foregår i år 2036. Mennesker lever i undergrundsbyer og bruger en kæmpe rumkanon skyder til at skyde det første rumfartøj af sted til Månen

Indtil 1998 blev Castellaneta betalt $30.000 per episode. Under en løn-tvist i 1998 truede Fox med at erstatte de seks vigtigste stemmeskuespillere med nye skuespillere. De gik så langt som til at starte forberedelsen til castingen af de nye stemmer. Striden blev imidlertid løst og Castellaneta steg til $125.000 per episode indtil 2004, da stemmeskuespillerne krævede, at de skulle betales $360.000 per episode. Problemet blev løst en måned senere og Castellaneta steg til $250.000 per episode. Efter lønforhandlinger i 2008 steg stemmeskuespillernes løn til cirka $400.000 per episode.

Sean Lock var i 2006 og 2007 vært for tv-programmet TV Heaven, Telly Hell, hvor nogle tv-personligheder kommer og snakker om deres bedste og værste tv-øjeblikke.

Van Lunteren spillede for AZ Alkmaar og Telstar i Eredivisie før hun skiftede til AFC Ajax i 2012 for at spille i den første sæson i BeNe League.

Yurek: En stærk stenformer og Savahs livsledsager. Yurek var besat af at skabe Skæbnebroen; han fudførte den på sit eget livs bekostning. Det er uklart, om han faldt eller hoppede ud fra broen.
Vikingernes bosættelse på Isle of Man begyndte i slutningen af det 8. århundrede. De rejste runesten. Vikingerne stiftede i år 979 e. kr. stiftet Tynwald, måske det ældste parlament i verden. En dag midt i juli mødtes folk fra øerne og diskuterede love og løste konflikter. Dagen er nu nationaldag. Vikingedømmet på Man of Isles oprettedes af Godred Crovan i 1079 efter krigen om Skyhill. Da vikingerne under Norgesvældet herskede over Isle of Man, blev øen kaldt Sudreys, Sydøerne, og Orkney- og Shetlandsøerne blev kaldt Norðreyjar, Nordøerne.

I Belgien har enhver borger et personligt identifikationsnummer, som er lavet ved at bruge borgernes fødselsdato (kodet i seks cifre), efterfulgt af et løbenummer (tre cifre) og en checksum (to cifre). Serienummeret anvendes, således at mænd får ulige numre, mens kvinder får lige numre, og dermed kan der kun være 500 mænd og kvinder på en given dato.

Han blev en stærk spiller i Sovjetunionen, og vandt det sovjetiske mesterskab for første gang i 1931, en bedrift han gentog i 1933, 1939, 1941, 1945 og 1952. Takket være gode resultater i internationale turneringer mente man at han fortjente at møde Alexander Aljechin i en titelkamp.

Damesingleturneringen havde deltagelse af 14 spillere. Mieken Rieck fra Tyskland, englænderen Helen Aitchison og franskmanden Marguerite Broquedis var de eneste deltagere, der havde en realistisk chance for at vinde mesterskabet. Titlen blev vundet af Marguerite Broquedis, som vandt over begge sine rivaler med 2-1 i sæt. I finalen besejrede hun Mieken Rieck med 6–3, 0–6, 6–4.

Dernæst kommer man i Classical Age (Klassisk Tid) og skal vælge én af to guder/gudinder. Senere kommer man i Heroic Age (Heroisk Tid) og skal endnu engang vælge én af to guder/gudinder. Dette gentager sig når man når Mythic Age (Mytisk Tid), der er den sidste. Man vil så få hjælp fra fire guder/gudinder og have fire gudekræfter og 4-5 mytiske væsener til sin rådighed.

Termodynamikkens 1. lov handler om energibevarelse, dvs. energiens konstans i et lukket system. Det er et grundlæggende princip i mekanikken og også – mere generelt – i fysikken. I termodynamikken bruges loven til at give en præcis definition på varme:

Normalt forbindes en chauffør med lastbil, bus, limousine eller taxa, men også privatchauffører er en gruppe, der ikke skal overses. På trods af orddelen privat er det jo erhvervsmæssigt, idet de er ansat til at føre en persons privatvogn eller tjenestevogn.

Kaukasien er landområdet ved grænsen mellem Europa og Asien beliggende mellem det Asovske Hav og Sortehavet i vest og det Kaspiske Hav i øst. Området omfatter dele af Rusland og landene Aserbajdsjan, Georgien og Armenien. Regionen dækker et areal på omkring 440.000 kvadratkilometer og har omkring 30 millioner indbyggere.
UL begrebet opstod oprindeligt i USA, inspireret af eventyreren og langdistance-vandreren Ray Jardine, og andre, der revolutionerede udstyret og måden at bruge det på, i forhold til traditionel vandring. Hans teknikker bliver kaldt "The Ray Way". Det blev udbredt via hans bog fra 1992 PCT Hiker's Handbook, senere med ny titel Beyond Backpacking i 1999, som lagde fundamentet til mange teknikker som UL'ere bruger i dag. Jardine betragter ikke sig selv som decideret UL'er, men mange af idéerne omkring UL er hans.

Toamasina (også kaldet Tamatave) er en by i den østlige del af Madagaskar, med et indbyggertal (pr. 2001) på cirka 179.000. Byen er hovedstad i regionen Atsinanana.

Homer Simpson er et gennemsnitsmenneske og udspringer i flere forskellige stereotype amerikanske mænd fra middelklassen: Han er rå, overvægtig, inkompetent, klodset og på grænsen til at være alkoholiker. Matt Groening beskriver ham som "fuldstændig styret af sine impulser". Dan Castellaneta kalder ham "en hund fanget i en mands krop" og tilføjer: "Han er utroligt loyal – ikke helt ren, men du kan ikke andet end elske ham." I sin bog Planet Simpson beskriver forfatteren Chris Turner Homer som "den mest amerikanske af Simpsonerne" og mener, at mens de andre Simpson-familiemedlemmer kunne ændres til andre nationaliteter er Homer "ren amerikansk". I bogen God in the details: American Religion i Popular Culture skriver forfatterne, at "Homers fremskridt (eller mangel på samme) afslører en figur, som kan gøre det rigtige, enten ved et uheld eller modstræbende." Bogen The Simpsons and Philoshopy: D'oh! of Homer indeholder et kapitel, der analyserer Homers karakter. Raja Halwani skriver, at Homers "kærlighed til livet" er et beundringsværdigt karaktertræk, "for mange mennesker er fristet til kun at se Homer som værende lutter klovnerier og amoralitet. [...] Han er ikke politisk korrekt, han er mere end villig til at bedømme andre, og han synes bestemt ikke at være besat af sit helbred. Disse kvaliteter gør ikke Homer til en beundringsværdig "person", men de gør ham beundringsværdig på nogle måder og, endnu vigtigere, får os til at hige efter ham og Homer Simpsonerne i hele verden." I 2008 begrundede Entertainment Weekly udpegningen af The Simpsons som tv-klassiker ved at erklære at "vi hylder alle Simpson-patriarken Homer, fordi hans glæde er lige så håndgribelig som hans dumhed er fantastisk".

På samme måde virkede nedgangen i købekraften i Tyskland, som under Trediveårskrigen blev ramt af et stort fald i befolkningen og nedgang i økonomien.

Han er begravet på den protestantiske kirkegård i Rom. Der findes selvportrætter fra 1855 i familieeje. Selvportræt (blyantstegning) på Frederiksborgmuseet. Maleri af Constantin Hansen 1863. Træsnit efter fotografi fra Budtz Müller 1882.

Olympic ville også inkludere en vildledningsplan, der var kendt som Operation Pastel. Pastel var designet til at få japanerne til at tro, at Joint Chiefs havde afvist idéen om en direkte invasion, og i stedet ville man forsøge at omringe og bombardere Japan. Dette vil kræve, at man erobrede baser på Formosa, langs den kinesiske kyst og i det Gule Hav.
Stoicismen. Den grundlagdes af Zenon fra Kition, og blev videreudviklet af en lang række filosoffer som Chrysippos og Poseidonios. Romerske filosoffer som Seneca, Epiktet og den romerske kejser Marcus Aurelius udviklede senere stoicismen. De fleste stoiske skrifter er gået tabt. Cicero, Diogenes og Sextus Empiricus har skrevet historiske fremstillinger over stoicismen i den antikke verden. Stoicismen var levende helt frem til slutningen af hellenismen.

I 1986 oprettedes Gladsaxe Teaters Folkekor, der gav lokale amatører mulighed for at optræde i teatrets stort anlagte musikforestillinger. Koret har siden starten været tilknyttet teateret men optræder i dag også selvstændigt.

En jesuist er et menneske der læser og lever efter Jesus ord i både bibel og apokryfe skrifter. Jesuisten forsøger så vidt muligt at frasortere alle "menneskelige" tilføjelser/ændringer/tolkninger, der i de forløbne 2000 år har sneget sig ind overalt i den kristne tro.

Babur som var efterkommer af Timur Lenk, var oprindelig hersker i fyrstendømmet Ferghana i det senere Usbekistan, men blev som mindreårig fordrevet fra landet og førte derefter kampe i området for at finde nye erobringer. 1504 erobrede han Kabul som gennem tyve år var hans magtbase og bragte ham ind i indisk magtpolitik.

Grækenland mistede gradvist betydning indenfor filosofien under den romerske periode. I år 529 lukkede den romerske kejser Kejser Justinian 1. alle filosofiske skoler, inklusive Platons akademi da de var i strid med kristendommen. Dette regnes traditionelt som slutningen på den klassiske filosofi og overgang til middelalderen. Grækenland spillede ingen rolle i middelalderens filosofi.

"At operationer i dette område ikke kun vil være mod de tilgængelige organiserede militære styrker i Kejserriget, men også mod en fanatisk fjendtlig befolkning."

I 1940 blev vejen Kongeådal lidt længere mod øst ført over åen på en bro, og trafikken flyttede hertil. Mejeriet flyttede med, og her ligger i dag byens Dagli'Brugs. I 1953 blev der her opført en fælles skole for Vilslev og Jedsted. Den er senere nedlagt, og børnene går nu i skole i Gredstedbro.

Elverne nedstammer fra en rumfarende race kendt som De Høje, som blev ledsaget af små arbejdere (senere trolde) og vingede små væsener (senere Spindere). En isoleret gruppe af Høje, der ledte efter andre af deres slags, stødte på en ukendt planet med to måner, beboet af mennesker.

Karl studerede i Berlin og Tübingen. 13. juli 1846 giftede han sig med storfyrstinde Olga Nikolajevna af Rusland, datter af zar Nikolaj 1. af Rusland og Charlotte af Rusland. Sidstnævnte var datter af kong Frederik Vilhelm 3. af Preussen og Louise af Mecklenburg-Strelitz. Ved indgåelsen af ægteskabet tog hun regentnavnet Alexandra.

Med støtte fra både Gladsaxe Kommune, lokalt erhvervsliv og en række danske fonde lykkedes det at skaffe midler til at genåbne teateret som egnsteater under navnet Gladsaxe Ny Teater og under ledelse af Kaspar Rostrup. 6. januar 2007 kunne man således holde premiere på en opsætning af Hamlet med skuespilleren Thure Lindhardt i hovedrollen.
Nors Sø ligger i Thy nordvest for Thisted tæt ved Nors. Søen er ligesom sin nabo Vandet Sø en karstsø. Den er blandt landets reneste søer og er da også kategoriseret som både lobelie- og kransnålalge-sø. Den er et yndet udflugtsmål for badegæster.

For at spare penge til produktionen, nedskar instruktør Michael Bay sin sædvanlige løn med 30%. Han planlagde et 83 dags filmprogram, der vedholdt den krævende deadline ved at tage flere kamera set-ups per dag end sædvanligt. Bay valgte at optage filmen i USA i stedet for Australien eller Canada, der lod ham arbejde med et hold han var kendt med, og som forstod hans arbejdsmoral. En før-optagelse fandt sted den 19. april 2006, og de egentlige optagelser begyndte den 22. april på Holloman Air Force Base, som skulle forestille Qatar. Til at optage Scorponok sekvensen på White Sands Missile Range, blev en Ammunitionsrydningstjeneste tilkaldt for at fjerne forsager før opførelsen af en landsby kunne begynde; ironisk ville landsbyen blive sprængt i luften. Scenen blev omskrevet for piloterne der fløj AWACS luftfartøjerne, så de improviserede dialoger som hvis de var i en egenglig kamp.

Kaukasien kan deles i to langs den 1.100 km lange bjergkæde Kaukasus. Den del som ligger nord for vandskellet, ligger på russisk side og kalles Ciskaukasien eller Nordkaukasien, mens området på sydsiden består af selvstændige nationer og kaldes Transkaukasien.

Jættestuen, som stammer fra ca. 3000 f.Kr., hed oprindelig Monses høj og Væverhøj og blev udgravet og stærkt ombygget i slutningen af 1700-tallet på foranledning af Arveprins Frederik og Ove Høegh-Guldberg. Man fandt menneskeknogler, en kobber- eller bronzedolk samt flintredskaber.

Herresinglemesterskabet havde deltagelse af 32 spillere, og alle kampene blev spillet bedst af fem sæt. Turneringen blev domineret af de tyske spillere, og alle dens fire semifinalister var tyskere. Deltagerfeltet var dog styrkemæssigt svækket af, at bl.a. Wimbledon-mesteren Anthony Wilding (som efterfølgende vandt titlen de næste to år) og de amerikanske spillere ikke deltog.

Sovesystemet kan for eksempel bestå af: Telt eller presenning, sovepose, liggeunderlag, lag af tøj og andet der kan isolere for at holde på kropsvarmen.

Joint Staff-planlæggerne, der tog hensyn til omfanget af, at japanerne havde koncentreret sig om Kyūshū på bekostning af resten af ​​Japan, betragtede alternative steder man kunne invadere, såsom øen Shikoku, det nordlige Honshū ved Sendai eller Ominato. De overvejede også at springe den indledende invasion over og gå direkte mod Tokyo. At angribe det nordlige Honshū ville have fordelen af et meget svagere forsvar, men havde den ulempe, at man derved opgav landbaseret luftstøtte (undtagen B-29'erne) fra Okinawa.

Venedig blev i stigende grad en landbrugsstat, hvor handelen var afhængig af det forholdsvis beskedne indenlandske forbrug. Råvarer var dyre, men lønningerne lave, hvilket bibeholdt den indenlandske handel på et beskedent niveau. Også da kornhandelen i Toscana blev frigivet i 1764, hvilket på sigt stabiliserede forsyningen tydeligt, fortsatte Venedig med at være afvisende overfor en liberal levnedsmiddelforsyning.
Indtil 1940'erne var adgang til byen kun mulig med båd på Gardasøen, fra 1932 var der dog en beskeden bjergvej fra Riva del Garda. I dag er Limone en af de bedst besøgte turistbyer ved Gardasøen.

"Hartz-udvalget" blev stiftet den 22. februar 2002 af den føderale regering under ledelse af Gerhard Schröder. Dens officielle navn var Kommission für moderne Dienstleistungen am Arbeitsmarkt (Udvalget for moderne tjenesteydelser på arbejdsmarkedet). De 15 medlemmer af kommissionen blev ledet af Peter Hartz, som var Volkswagens personaledirektør. Udvalget bestod af repræsentanter fra både erhvervslivet, fagforeninger, politik og forskning. Reformen bestod af fire forskellige love, som alle havde til hensigt at forøge arbejds-udbudet, reformere offentlige ydelser og mindske arbejdsløshed.

Producerne Don Murphy og Tom DeSanto udviklede projektet i 2003, med en treatment skrevet af DeSanto. Executive producer Steven Spielberg sluttede sig til projektet det følgende år, og i 2005 hyrede han, Kurtzman og Bay til projektet. Filminstruktørerne ønskede en realistisk skildring af historien, og skabte et kompleks æstetisk design til robotterne for at understrege deres fremmede art. De computer-generedede karakterer var programmeret så de bestod af tusindvis af mekaniske stykker, som flyttede sig når de transformerede eller bare bevægede sig. USA's forsvar og General Motors udlånte køretøjer og luftfartøjer til optagelserne, hvilket sparede penge til produktionen og tilføjede mere realisme til kampscenerne.

Indawgyi (burmesisk: အင်းတော်ကြီး) er en sø i Kachinstaten i Burma. Søen har et areal på 777 km². Der er over 20 landsbyer omkring søen. De fremherskende etniske grupper, der bor i søens omgivelser, er Shan og Kachin, som primært driver landbrug.[kilde mangler] Søen ligger 166 m.o.h., og er den vigtigste del af Indawgyi Lake Wildlife Sanctuary.

Daloon (kinesisk: Den store drage) er en dansk fødevareproducent, grundlagt i 1960 af kineseren Sai-chiu Van i Charlottenlund under navnet Vans Produkter. I 1970 flyttede virksomheden til Nyborg. Planen var egentlig at Sai-chiu Van skulle vende tilbage til Kina efter et kort ophold i Danmark, men på grund af først den japanske besættelse af Kina i 1937, siden anden verdenskrig og endelig revolutionen i Kina opgav han det efter et par år og blev i Danmark.

Lock har lavet meget stand-up og vandt i 2000 prisen som bedste komiker live ved British Comedy Awards. Han har udgivet to stand-up dvd'er; en i 2008 og en i 2011. Dvd'en fra 2011 er fra hans show Lockipedia, der er et stand-up-show, hvor han lægger stor vægt på improvisation, idet han beder et tilfældigt publikumsmedlem om at sige et bogstav og ord, som Lock skal joke om.

På en god dag kunne fabrikken i Brønshøj i begyndelsen af 60'erne ved hjælp af seks gasblus til pandekagefremstilling og nogle "rulledamer" sende 3-400 forårsruller på gaden. Produktionen er i årenes løb blevet automatiseret, for eksempel ved konstruktionen af en pandekagemaskine i midten af 1960'erne og opfindelsen af en forårsrullemaskine, som blev taget i brug i 1977. Hvor de hurtigste medarbejdere kunne rulle op til 6.000 ruller om dagen kan en rullemaskine producere over 30.000 stk.
Ved foden af en af verdens mest aktive vulkaner, Mt. Merapi i Indonesien, lever folk med troen på en gammel myte. Myten fortæller, at en kæmpe beskytter dem mod Merapis vrede og voldsomme udbrud. Den mand, der i dag kontrollerer kæmpen i vulkanen, hedder Mr. Asih. Han er den spirituelle vogter af vulkanen - en titel, som han har arvet efter sin far. Mr. Asih kender Merapis luner bedre end nogen andre. Det kommer de lokale myndigheder til gode den dag, hvor en russisk turist forvilder sig op på Merapi og forsvinder.

Lige så katastrofal krigen og dens konsekvenser var i detaljen, lige så farlig var den portugisiske konkurrence indenfor handelen med krydderier (først og fremmest peber og nelliker) ligesom den transatlantiske gennem Antwerpen og Sevilla, men alligevel lykkedes det alligevel for Venedig at overleve som finanscentrum og som marked for metaller og varer fra det osmanniske rige. Og selv om osmannerne erobrede Ægypten i 1517, og Alexandria var lukket for handel i over 30 år, flyttede Venedig blot hele sin handel til Syrien, hvor omsætningen også drog fordel af opsvinget i Persien og det Osmanniske Rige selv. Da det tyske handelshus i Venedig blev genopbygget efter en ødelæggende brand i 1505, blev det gjort endnu større, men det var stadig ikke stort nok til at dække pladsbehovet. Klædeproduktionen blev 20-doblet mellem 1516 og 1569; men de stærkeste vækstrater oplevede produktionen af kunst og kunsthåndværk til det hurtigt voksende luksusmarked – både i Venedig og i hele Europa og Middelhavsområdet.

Bladet starter i små kår med lokaler i en baggård i Tordenskjoldsgade. Oplaget var i de første år på 2.000, hvoraf de fleste købere sandsynligvis boede udenfor København. I 1874 slutter en senere prominent medarbejder sig til avisen, nemlig Viggo Hørup, den senere leder af det der skulle blive det Radikale Venstre. Da partiet Venstre splittedes i forskellige fraktioner holdt avisen da også på den radikale gruppe (det senere parti). Hørups ven, filologen Edvard Brandes bliver ansat ikke længe efter. Det var igennem fætteren Holger Drachmann at Hørup fik forbindelse med "det litterære Venstre", anført af brødrende Edvard og Georg Brandes, og tilknyttet det til bladet, for på den måde at sikre sig hovedstadens intelligentsia på Venstres side.

Vejen forbinder Vesterby i syd med Rindsholm i nord og har forbindelse til Frederiksberggade, Almindsøvænget j, Solbakkevej, Mariehøjvej, Vestre Alle, Heibergvej, Vestergade og Nordre Ringvej.

Herberth Ø, eller Qeqertarssuaq, er en bygd i Nordgrønland, der hører under byen Qaanaaq i den tidligere Qaanaaq Kommune. Herberth Ø ligger ca. 22 km vest for Qaanaaq. Herberth Ø er nu officielt ubeboet, men der findes stadig en del huse, som bliver brugt som sommerhuse af folk fra Qaanaaq. Indtil midten af 1980’erne var Herberth Ø dog beboet af fangere.

Desuden befalede rådet, at de gamle denarer skulle inddrages, og der skulle for første gang sættes en Lira (= 240 Denar) i omløb. Den blev efter den regerende doge kaldt Lira Tron. Timandsrådets håndfaste kurs havde som konsekvens, at en gulddukat i de næste 45 år altid svarede til 124 sølv soldi.
Det smalleste punkt med en bredde på omkring 20 km er ved den sydlige åbning mellem Lombok og Nusa Penida. Mod nord er strædet omkring 40 km bredt. Længden er omkring 60 km.

Glauber Rocha (14. marts 1938 – 22. august 1981) var en brasiliansk filminstruktør. Han var ledende i nationens Cinema Novo-bevægelse i 1960erne. Sit internationale gennembrud fik han med Deus e o Diabo na Terra do Sol (1964), som i Danmark bar titlen Antonio Dræberen efter sin hovedperson Antônio das Mortes.

Mange adspredelser og fornøjelser var der ikke. Fundatsen bestemte at det var forbudt at ryge og drikke brændevin, "uden de tider dertil vorder tilladt" og da kun i overværelse af fangefogeden. Ligeledes var kortspil ikke tilladt. Breve skulle læses af bogholderen.

For andre varer var dette endnu mere tydeligt tilfældet, såvel for de gamle produktionsgrene, såsom fremstilling af pelse og læder som for nye såsom sæbeproduktionen. Sæbeproduktionen foregik fortrinsvis i en lang række små virksomheder, men der var også plads til kapitalstærke foretagender. Også ved fremstillingen af lys udviklede der sig i stigende grad en arbejdsdeling, hvor den rå voks fra Balkan først blev omdannet til lys i Venedig – også til eksport. Denne arbejdsdeling mellem råstofområder på den ene side og forædling på den anden blev dog yderligere forstærket af, at allerede raffinerede produkter fra de venetianske landområder ofte kun måtte eksporteres via Venedig. Erhvervspolitikken, som blev stadig mere tydelig, havde ikke kun til formål at styre gevinsterne til Venedig, styrke finanserne eller beskytte og udvide beskæftigelsesmulighederne. Den tilskyndede desuden udlændinge til at medbringe nye teknologier og snart også kapital. Allerede i 1200-tallet havde man gjort det muligt for Inzenieri, som var lokket til fra det tysk-romerske rige at bygge vindmøller. Fra begyndelsen af 1400-tallet fik de ikke blot lettere adgang til finansiering, byggetilladelser og vejret men frem for alt en første ægte patentbeskyttelse. Dermed kunne konstruktører af komplicerede maskiner, såsom vindmøllerne der blev udviklet i Nordvesteuropa, udnytte deres opfindelser økonomisk i flere årtier, uden at måtte frygte af blive fortrængt af plagiater. I løbet af få årtier rejste der sig snesevis af vindmøller i Venedig, som dækkede det enorme behov for maling af korn.

2. Alle etniske minoriteter, russere, tyskere, svenskere, jøder og andre bosatte inden for republikkens grænser, vil blive sikret ret til egen kulturel autonomi.
Millenarisme er udtryk for en særlig tankegang, men ikke for en særlig religionsform. Der er lige så store forskelle som der er ligheder mellem de forskellige eksempler på millenaristiske bevægelser; de kan fx være udsprunget af meget forskellige traditioner. I realiteten drejer det sig om et fælles reaktionsmønster, der under bestemte forhold kan opstå i forskellige religioner. Dermed et aspekt, der i visse situationer bliver mere synligt og får større betydning end i andre. De millenaristiske forestillinger bygger næsten altid på eskatologisk materiale, som allerede eksisterer indenfor religionen. Den ny verdens karaktér er forskellig fra bevægelse til bevægelse; den kan fx være beskrevet som en total nyordning af Jorden, eller måske som genkomsten af en svunden og mere rigtig urverden; udgangspunktet er dog altid forventningen om en radikal forandring af den nuværende verden. Millenaristiske ideologier eller religiøse bevægelser kan opstå i blandt grupper, der opfatter sig selv som undertrykket; nogle af de bedst kendte eksempler på denne type bevægelser er bl.a. urkristendommen, den nordamerikanske Åndedansbevægelse fra 19. århundrede og Cargokult fra 19. og 20. århundrede.

For alle, som afhængig af indenlandske indkomster, udgjorde disse tiltag en alvorlig økonomisk belastning. Senatet blev imidlertid domineret af oversøiske købmænd, som til gengæld tjente godt på billige lønninger og varer. I storrådet var interessefordelingen noget anderledes, så her blev der i 1456 stillet krav om, at udstedelsen af kobbermønter skulle ophøre. Disse mønter var de eneste, som endnu var i omløb på fastlandet, da sølvmønterne var alt for utroværdige. Derfor havde Milanos fjendtlige møntpolitik, som truede med at styrte det venetianske pengesystem ud i rent kaos, baggrund i en situation, som senatet selv havde skabt.

I en undersøgelse foretaget af Joint Chiefs of Staff i april, var tallene på 7,45 tab/1.000 manddage og 1,78 dræbte/1.000 manddage blevet udregnet. Dette indebar, at en 90-dages Olympic-kampagne ville koste 456.000 ofre, herunder 109.000 døde eller savnede. Hvis Coronet tog endnu 90 dage, ville dem samlede pris være 1.200.000 tab, med 267.000 dødsfald.

Alessandro Grandi (død 1630 i Bergamo) var en italiensk sanger, kapelmester og komponist. Han var en af de mest opfindsomme, indflydelsesrige og populære komponister i sin tid, kun overgået i Norditalien af Monteverdi.

Smitte foregår ved at en nybefrugtet hun kommer på huden, enten ved direkte hudkontakt med et andet menneske, eller ved inden for kort tid at komme i kontakt med genstande hvor en smittet person har afsat en levende mide. Midernes levetid uden hudkontakt er ret begrænset. Miden skal bruge et sted hvor huden er tynd og rynket, hvor den så gnaver sig ned. Her efter lægger den to til tre æg om dagen mens den gnaver sig nogle få millimeter fremad langs huden. Æggene bliver til unger på 3-10 dage, hvorefter de kommer op til overfladen klar til parring. Herefter begynder hunnerne samme rutine som moderen, enten i den vært de befinder sig på, eller ved at de tilfældigt overføres til en anden egnet vært.
Matt Groening udtænkte Homer og resten af Simpson-familien i 1986 i lobbyen til producenten James L. Brooks' kontor. Groening var blevet indkaldt for at pitche en serie af animerede kortfilm til The Tracey Ullman Show og havde til hensigt at præsentere en tilpasset version af sin Life In Hell-tegneserie. Da han indså, at for at animere Life in Hell ville det kræve, at han opgav rettighederne til serien, besluttede Groening at bevæge sig i en anden retning og skyndte sig i stedet at skitsere sin version af en dysfunktionel familie og navngav figurerne efter medlemmerne af sine egen familie. Homer blev opkaldt efter Groenings far, Homer Groening. Ikke meget andet af Homers karakter var baseret på faderen og for at bevise, at betydningen bag Homers navn ikke var væsentlig, navngav Groening senere sin egen søn Homer. Selv om Groening har udtalt i flere interviews, at Homers navnebror er hans far, hævdede han også i flere 1990-interviews, at en karakter fra Nathanael West-romanen The Day of the Locust fra 1939 gav inspiration til navngivningen af Homer. Homers midterste initial "J", der står for mellemnavnet "Jay", er en "hyldest" til andre animerede figurer som Bullwinkle J. Moose og Rocket J. Squirrel fra The Rocky og Bullwinkle Show som fik deres mellemste initial fra Jay Ward.

I de føromtalte områder vil den eneste øverste og organiserende autoritet være den demokratisk funderede Estiske Redningskomite dannet af det Estiske Nationalråd.

Jeg er sikker på, at det japanske luftpotentiale, der er samlet at imødegå vores OLYMPIC-operation, og som er rapporteret til Dem, er stærkt overdrevet. […] Med hensyn til flytning af landstyrker […] støtter jeg ikke oplysningerne om […] de tunge styrker i det sydlige Kyushu, som er rapporteret til Dem . […] Efter min mening bør der ikke være den mindste tanke om at ændre OLYMPIC-operationen.

Salvatore Ciriacono: Les manufactures de luxe à Venise: contraintes géographiques, goût méditerranéen et compétition internationale (XIVe–XVIe siècles). I: Les villes et la transmission des valeurs culturelles au bas Moyen Age et aux temps modernes. Brüssel 1996, S. 235–251.

På grund af den lave fødselsrate, og det faktum at elverne ikke kender til seksuelt overførte sygdomme, anses sex som værende mere en fornøjelse end som en måde at reproducere på, og der findes meget få tabuer omkring det. En af reglerne er, at seksuel aktivitet ikke finder sted, hvis der er yngre børn til stede.

Dr. Dexter B. Wakefield er assisterende professor ved Southern Illinois University, uddannet i landbrugsvidenskab ved Fort Valley State University (B.S. – 1990), Purdue University (M.S. – 1998) og Purdue University (Ph.D – 2001)